Մելանյա Աբովյան

Մելանյա Հարությունի Աբովյան (), հայ օպերային երգչուհի, քնարակոլորատուրային սոպրանո։

Կենսագրություն 
1972 թվականին ավարտել է Երևանի պետական կոնսերվատորիան։ 1972 թվականից եղել է ՀՀ հեռուստառադիոյի, 1974 թվականից՝ նաև Հայֆիլհարմոնիայի մենակատար։ 1988 թվականից բնակվում է ԱՄՆ-ում։

Երգացանկում են արևմտաեվրոպական, ռուս և հայ դասականների արիաներ, ռոմանսներ, երգեր, հայ ժամանակակից կոմպոզիտորների վոկալ շարքեր, հայ միջնադարյան տաղեր և շարականներ։ Հավաքել ու մշակել է ազգագրական երգեր։ Աբովյանի կատարմամբ հայտնի են «Ծամթել», «Նարոյ-նարոյ», «Ջանիման», «Նանի բալամ», «Մի լա մայրի՛կ» և այլն։

Մրցանակներ 
 Մոսկվայի Ժողովրդական երգի միջազգային կոնգրեսի դափնեկիր, 1971
 Վորոնեժի համամիութենական երգի մրցույթի ոսկե մեդալ և առաջին կարգի դիպլոմ, 1973
 Բեռլինի համաշխարհային 10-րդ փառատոնի ոսկե մեդալ և առաջին կարգի մրցանակ, 1973
 Ալմա Աթա, Ասիայի և Աֆրիկայի երկրների 6-րդ փառատոնի լավագույն կատարողի դիպլոմ, 1974

Ծանոթագրություններ

Արտաքին հղումներ 
 Մելանիա Աբովյան

Հայ երգչուհիներ
Հայ սոպրանոներ
Հայ օպերային երգչուհիներ